Pagonių supiltas kalnas
Žemaičių Kalvarijos miestelyje prie Varduvos upės yra status ir aukštas kalnas, kurį žmonės dabar vadina Šv. Jono kalnu. Sako, tą kalną senovėje supylę pagonys. Pagonių vadas įsakęs visiems žmonėms, kad kiekvienas iš jų, senas ir jaunas, didis ar mažas, vyras ar moteris, raitas, važiuotas ar pėsčias, kuris vyks pro tą vietą, turi tam tikrą saiką žemių iš toliau atnešti ir pilti. Taip per kiek laiko ir buvęs supiltas tas kalnas. Paskui ant jo pagonys degindavę aukas. Pagonims išnykus, tame kalne buvę įtaisytos kapinės.

Padavimai
Padavimai apie piliakalnius